KTAMบริหารทริกกอร์4เข้าเป้า8%
บลจ.กรุงไทย บริหารทริกเกอร์ 4 เพียง 3เดือน ลูกค้ารับผลตอบแทน8%
7 ก.พ. 2555

บลจ.กรุงไทย บริหารทริกเกอร์ 4 เพียง 3เดือน ลูกค้ารับผลตอบแทน8%                   นายสมชัย   บุญนำศิริ  กรรมการผู้จัดการ บริษัทหลักทรัพย์จัดการกองทุน (บลจ.)กรุงไทย หรือ KTAM เปิดเผยว่า ในช่วงกลางเดือนต.ค.2554 ที่ผ่านมา บริษัทได้จัดตั้ง กองทุนเปิดกรุงไทย 8 เอ็ม 8% ทริกเกอร์ ฟันด์ 4  (KT-Trigger 4) มีนโยบายการลงทุนในหุ้นและตราสารหนี้ อายุโครงการ 8 เดือน ซึ่งขณะนี้สามารถสร้างผลตอบแทนได้ตามเป้า 8%  โดยใช้เวลาประมาณ 3 เดือน “ช่วงที่ผ่านมาสภาวะการลงทุนทั่วโลกผันผวน โดยเฉพาะไตรมาส 4 ตลาดหลักทรัพย์ได้รับผลกระทบทั้งจากปัจจัยภายในและภายนอกประเทศ แต่ช่วงปลายปีจนถึงสิ้นเดือนม.ค.ที่ผ่านมา  ดัชนีหุ้นปรับตัวขึ้นต่อเนื่อง นักลงทุนต่างชาติกลับเข้ามาซื้อสุทธิ ประกอบกับนักลงทุนทั่วโลกคลายความกังวลเกี่ยวกับแนวทางแก้หนี้ยุโรป” สำหรับปี 2555 คาดว่าดัชนีตลาดหลักทรัพย์จะแกว่งตัวผันผวนในกรอบ 990 – 1,290 จุด และจะหาจังหวะในการออกกองทุนทริกเกอร์ฟันด์ต่อไป